[{"text_idx": "#000002", "text": "Mae tref Caernarfon yn gaer hynafol llawn cyfrinachau a strydoedd cefn cudd sy\u2019n cynnwys siopau trugareddau a chaffis a bwytai, i gyd wedi\u2019u hamgylchynu gan waliau cerrig canoloesol aruthrol. Ond er bod y castell yn cael y rhan fwyaf o sylw gan dwristiaid ac ymwelwyr, mae nifer o leoedd gwych o fewn cyffiniau Caernarfon a thu hwnt. Bydd yr erthygl hon yn so\u0302n am rai o gyfrinachau gorau Caernarfon. Cofiwch ddod a\u0302\u2019r dydd i ben drwy fwynhau peint a phryd blasus yn Nhafarn y Bachgen Du, un o\u2019r gwestai mwyaf poblogaidd yn Eryri."}, {"text_idx": "#000003", "text": "Un o\u2019r cyfrinachau gorau ydy traeth cudd Dinas Dinlle, sydd ychydig y tu allan i Gaernarfon. Ceir golygfeydd godidog i lawr i fynyddoedd consentrig Penrhyn Lly\u0302n, sy\u2019n disgyn yn osgeiddig i\u2019r mo\u0302r \u2013 golygfeydd sydd gyda\u2019r mwyaf eiconig yng Nghymru. Mae gan y traeth ei hun adrannau helaeth o gerrig ma\u0302n ac o draeth tywodlyd. Pan fo\u2019r llanw\u2019n isel yw\u2019r amser gorau i fynd, gan fod y glannau tywodlyd i\u2019w gweld a digon o le i chwarae a mwynhau."}, {"text_idx": "#000004", "text": "Y Rhufeiniaid oedd y cyntaf i sylwi ar bwysigrwydd Caernarfon fel ardal strategol, gan ei dewis fel y lle i adeiladu eu caer Rufeinig. Dyma\u2019r gaer Rufeinig fwyaf i gael ei chloddio yng Nghymru. Mae\u2019r olion yn edrych dros y traeth ac yn cynnig golygfeydd ardderchog o Benrhyn Lly\u0302n ac Ynys Llanddwyn ar arfordir Ynys Mo\u0302n."}, {"text_idx": "#000005", "text": "Mae\u2019r guddfan hon i\u2019w gweld gan bawb sy\u2019n ymweld a\u0302 Chaernarfon, ond eto anaml y caiff ei harchwilio gan y rheini sydd am ddilyn y llwybr sathredig. Cod y bryn yn uchel uwchben y dre, gan ddarparu golygfa banoramig dda o\u2019r ardal leol. Mae\u2019r fynedfa wedi\u2019i chuddio mewn ardal breswyl yn y dref, a does dim maes parcio yno. Ceir golygfa wych o\u2019r dref a\u2019r cyffiniau o\u2019r copa."}, {"text_idx": "#000007", "text": "Wedi\u2019i adeiladu er clod i\u2019r haul sy\u2019n machlud, mae Porth yr Aur yn gartref i Glwb Iotio Brenhinol Cymru. Dim ond dwy fynedfa oedd i\u2019r dref fawr ac urddasol hon o\u2019r blaen, a\u2019r Porth hwn yn un ohonynt."}, {"text_idx": "#000008", "text": "Bydd tro byr mewn car o dre Caernarfon yn eich arwain at le diddorol a hanesyddol. Dyma oedd cartref mebyd Kate Roberts. Roedd hi\u2019n awdur, yn athro, yn ymgyrchydd gwleidyddol, ac yn ferch a oedd yn bell o flaen ei hoes. Ganwyd hi yng nghefn gwlad Cymru, ac aeth hi ymlaen i fod yn berchennog ac yn olygydd Y Faner, papur newydd Cymraeg ei iaith. Fe wnaeth ei nofelau am fywyd beunyddiol yn y pentrefi chwarela ei gwneud hi\u2019n seren yng Nghymru. Caiff ei galw\u2019n Frenhines ein Lle\u0302n."}, {"text_idx": "#000009", "text": "Does dim llawer yn gwybod am yr hen gapel hwn, ond mae\u2019n enghraifft sydd wedi\u2019i chadw\u2019n dda o hen fan addoli Cymreig yn y wlad a oedd ar un adeg yn biler canolog, hynod o bwysig y gymuned leol. Mae\u2019r bensaerni\u0308aeth Gymreig glasurol yn werth ei gweld."}]